นอราห์ โจนส์ - วิกิพีเดีย

# นอราห์ โจนส์

### จากวิกิพีเดีย สารานุกรมเสรี

? นอราห์ โจนส์
อัลบั้มNot Too Late
ข้อมูลพื้นฐาน
ชื่อจริง | Geethali Norah Jones Shankar
วันเกิด | 30 มีนาคม พ.ศ. 2522
แหล่งกำเนิด | นิวยอร์ก,สหรัฐอเมริกา
แนวเพลง | แจ๊ซ,โฟล์ค,คันทรี,โซล,ป็อป
อาชีพ | นักร้อง,นักแต่งเพลง,นักดนตรี
เครื่องดนตรี | เปียโน ,คีย์บอร์ด,กีตาร์
ปี | ค.ศ. 2001 - ปัจจุบัน
ค่าย | Blue Note
เว็บไซต์ | NorahJones.com

นอราห์ โจนส์ (Norah Jones) มีชื่อจริงว่า Geethali Norah Jones Shankar เกิดเมื่อวันที่ 30 มีนาคม พ.ศ. 2522 ในบรู๊คลิน นิวยอร์ก เป็นนักร้อง นักเปียโนเพลงแจ๊ซ เจ้าของรางวัลแกรมมี่ 11 รางวัล

## [แก้] ประวัติ

นอราห์ โจนส์ เป็นทายาทศิลปินโดยสายเลือดของ ราวี แชงการ์ เป็นนักดนตรีชื่อดังระดับโลกของอินเดีย คุณแม่ของเธอ ซู โจนส์ เป็นคอนเสิร์ต โปรดิวเซอร์ แต่ทั้งคู่ไม่ได้แต่งงานกัน โตมาในรัฐเท็กซัสกับแม่เพียงลำพังโดย ไร้เงาของศิลปินอย่างราวี ขานกา ผู้เป็นพ่อ

เมื่อ นอราห์ อายุ 15 ปีคุณแม่ก็พาเธอย้ายไปอยู่ใจกลางเมืองดัลลัส ที่นั่นเธอได้เข้าเรียนชั้นมัธยมที่บุคเคอร์ ที่ วอชิงตัน ไฮสคูลในสาขา Performing and Visual Arts ระหว่างที่เรียนที่นั่นเธอได้รับรางวัล Down Beat Student Music Award ในสาขา Best Jazz Vocalist กับ Best Original Composition ในปี 1996 และ Best Jazz Vocalist รวมทั้งรางวัล Down Beat Student Music Award ในสาขา Best Jazz Vocalist ในปี 1997 จากนั้น นอราห์ ก็เข้าเรียนที่มหาวิทยาลัยนอร์ธ เท็กซัสซึ่งขึ้นชื่อเรื่องวิชาการดนตรี เธอเลือกเรียนแจ๊ซ เปียโนเป็นวิชาเอก ตอนนั้นเธอตั้งวง Laszlo ร่วมกับเพื่อน ๆ แล้วด้วย เป็นวงที่เล่นเพลงแบบร็อกผสมแจ๊ซ

ช่วงต้นปี 2000 แมวมองจากสังกัด EMI มาชมการแสดงของ นอราห์ รู้สึกติดใจ เลยแนะนำเธอให้กับเพื่อนที่ทำงานอยู่กับบลู โน้ตสังกัดเพลงแจ๊ซชื่อดัง เดือนตุลาคมปีเดียวกันนั้น นอราห์ กับวงของเธอส่งเดโม 3 เพลงไปยังสังกัดบลู โน้ต บรู๊ซ ลันด์วาลล์ ประธานของ บลู โน้ตเซ็นสัญญารับเธอเข้าสังกัดทันที ในเดือนมกราคม 2001 หลังจากได้ฟังเดโมของเธอ

จากนั้น นอราห์ ก็ได้ไปเป็นนักร้องรับเชิญให้อัลบั้ม Songs From The Analog Playground ของ ชาร์ลี ฮันเตอร์ มือกีตาร์ในสังกัดบลู โน้ต เพลงที่เธอร้องในชุดนี้มี More Than This เพลงเก่าของ Roxy Music กับ Day Is Done ของ นิค เดรค และยังได้ออกทัวร์กับวงของ ชาร์ลี ด้วย

นอราห์ เริ่มบันทึกเสียงอัลบั้มแรกของเธอในเดือนพฤษภาคม 2001 ครั้งแรกเธอได้ร่วมงานกับโปรดิวเซอร์ เครก สตรีท ที่แบร์สวิลล์ สตูดิโอที่วู้ดสต็อคในนิวยอร์ก เครก เคยโปรดิวซ์งานให้ศิลปินแจ๊ซร่วมสมัยอย่าง คาซานดรา วิลสัน , Manhattan Transfer, เค.ดี. แลง , Dirty Dozen Brass ฯลฯ ผลที่ได้ไม่เป็นที่พอใจ เพราะเครื่องดนตรีรกไปกลบเสียงของ นอราห์ สิงหาคม 2001 บรู๊ซ ลันด์วาลล์ แนะให้เธอเปลี่ยนมาร่วมงานกับโปรดิวเซอร์ดัง อะริฟ มาร์ดิน

ทั้งหมดย้ายไปทำงานที่ซอร์เซอเรอร์ ซาวด์ในแมนฮัตตัน การบันทึกเสียงคราวนี้ อะริฟ เน้นเสียงมีเสน่ห์ของ นอราห์ เป็นหลัก หลายเพลงบันทึกกันแบบสด ๆ หลังจากทำงานเสร็จ ก็ได้นำเสนอความเป็นเธอในเวลานั้นได้เป็นอย่างดี จึงพร้อมที่จะวางแผงงานชุดแรกกันในเดือนกุมภาพันธ์ 2002

จากนั้น นอราห์ ก็เริ่มออกแสดงคอนเสิร์ต ได้ขึ้นเวทีในคอนเสิร์ตที่เป็นทริบิวต์ให้ วิลลี่ เนลสัน จากนั้นก็ออกทัวร์เป็นวงเปิดให้ศิลปินหนุ่ม จอห์น เมเยอร์ คู่กับ ชาร์ลี ฮันเตอร์ ในอเมริกา ก่อนจะออกมาทัวร์เป็นเฮดไลน์เองในเวลาต่อมา

อัลบั้ม Come Away With Me ชุดนี้ผสมผสานสไตล์ดนตรีทั้งแจ๊ซ โซล คันทรี และ โฟล์ค ป็อป เธอยังโชว์ฝีมือการแต่งเพลงเองด้วยคือ Come Away With Me กับ Nightingale และร่วมแต่งเพลง The Long Day Is Over แถมยังมีเพลงเก่าคลาสสิคของ แฮงค์ วิลเลียมส์ Cold, Cold Heart เพลง The Nearness Of You ของ โฮกกี คาร์ไมเคิล กับเพลง Turn Me On เพลงบลูส์ของ จอห์น ดี. ลูเดอร์มิลค์ ที่ นิน่า ซิโมน เคยเอามาคัฟเวอร์ และถึงจะได้ อะริฟ มาร์ดิน มาโปรดิวซ์ให้แต่ แต่ยังคงหลงเหลืองานโปรดิวซ์ของ เครก สตรีท ให้เห็นอยู่ 3 เพลงใน Seven Years, Feelin' The Same Way และ The Long Day Is Over

ชุด Come Away With Me ได้รับรางวัลแพลตตินัมจากการขายแผ่นได้สูงถึง 18 ล้านชุด ขึ้นอันดับ 1 ในอเมริกานาน 4 สัปดาห์ ทำให้เธอได้รับรางวัลแกรมมี่ถึง 8 สาขา

อัลบั้มที่ 2 Feels like Home ออกวางขายในปี 2004 โดยที่เธอคงสไตล์ดนตรีที่คล้ายคลึงกับชุดก่อน ด้วยการผสมผสานดนตรีบลูส์กับคันทรีจากยุค 70 เข้ากับเสียงเปียโนแจซซ์ของเธอ จาก 2 อัลบั้มที่ผ่านมา และรางวัลแกรมมี่ อวอร์ด บวกกับ 2 รางวัลเวิลด์ มิวสิก อวอร์ด ล่าสุดประจำปี 47 คือ ศิลปินหญิงยอดเยี่ยมกับศิลปินหญิงยอดเยี่ยมสาขาเพลงป็อป

อัลบั้มที่ 3 Not Too Late ยังประสบความสำเร็จอย่างมากมายท่วมท้น ติดอันดับ 1 อัลบั้มขายดีในกว่า 20 ประเทศทั่วโลก เปิดตัวด้วยเพลง "Thinking About You"

## [แก้] ผลงานอัลบั้ม

- First Sessions (2001) (เดโม่ EP)
- Come Away with Me (2002) – 10x platinum (U.S.); 20 ล้าน (worldwide)
- Feels like Home (2004) – 4x platinum (U.S.); 11 ล้าน (worldwide)
- Not Too Late (2007) – Platinum (U.S.); 2 ล้าน (worldwide)

## [แก้] ผลงานการแสดง

- Two Weeks Notice (2002)
- My Blueberry Nights (กำกับโดย หว่องกาไว)

## [แก้] รางวัล

รางวัลแกรมมี่

- 2003 "Best Pop Vocal Album" — Come Away with Me
- 2003 "Album of the Year" — Come Away with Me
- 2003 "Record of the Year" — "Don't Know Why"
- 2003 "Best Female Pop Vocal Performance" — "Don't Know Why"
- 2003 "Best New Artist"
- 2005 "Best Pop Collaboration with Vocals" — "Here We Go Again" (ร่วมกับ Ray Charles)
- 2005 "Best Female Pop Vocal Performance" — "Sunrise"
- 2005 "Record of the Year" — "Here We Go Again" (ร่วมกับ Ray Charles)

## [แก้] การร่วมงาน

- The Little Willies - เป็นอีกวงที่ฟอร์มในปี 2003 เธอทำหน้าที่ร้องและเล่นเปียโน
- Ryan Adams & the Cardinals - ร่วมร้องกับ Ryan Adams ในเพลง "Dear John" ซึ่งอยู่ในอัลบั้ม "Jacksonville City Nights" โดย Ryan Adams & the Cardinals, ออกวางขายปี 2005
- Peeping Tom - เป็นอัลบั้ม collaboration โดย Mike Patton ออกวางขายปี 2006 นอร่าห์ได้ร่วมในเพลง "Sucker"
- El Madmo
- Foo Fighters - นอร่าห์ได้ร่วมทำว่รเพลงให้ Foo Fighters ในอัลบั้ม In Your Honor (2005)ได้ร่วมร้องและเล่นเปียโนกับ Dave Grohl ในเพลง Virginia Moon
- Outkast - นอร่าห์ได้เล่นเปียโนในเพลง "Take Off your Cool" จากอัลบั้ม Speakerboxxx/The Love Below

## [แก้] เกร็ด

- เธอได้รับรางวัล Grammy มาแล้วถึง 8 รางวัล นั่นคือจำนวนรางวัลแค่ที่เธอได้รับเป็นการส่วนตัว แต่ถ้านับรวมที่อัลบั้มทั้ง 2 ของเธอได้รับนั้น จำนวนรางวัล Grammy ที่ได้รับคือ 11 รางวัล
- เธอเป็นศิลปินคนที่ 2 ในประวัติศาสตร์ที่ได้รับ “The Big Four” จากงาน Grammy Awards ในเพียงปีเดียว นั่นคือรางวัลใหญ่ๆ 4 รางวัลในพิธีมอบรางวัล Grammy ในแต่ละปี (Record of the Year, Album of the Year, Song of the Year และ Best New Artist ในปี 2003 จากอัลบั้ม Come Away With Me) (ส่วนศิลปินที่ได้รับ The Big Four ก่อนเธอคือ Christopher Cross ในปี 1979)

## [แก้] แหล่งข้อมูลอื่น

- เว็บไซต์อย่างเป็นทางการ

ดึงข้อมูลจาก "http://th.wikipedia.org../../../%E0%B8%99/%E0%B8%AD/%E0%B8%A3/%E0%B8%99%E0%B8%AD%E0%B8%A3%E0%B8%B2%E0%B8%AB%E0%B9%8C_%E0%B9%82%E0%B8%88%E0%B8%99%E0%B8%AA%E0%B9%8C.html".

หมวดหมู่: นักร้องอเมริกัน | บุคคลที่เกิดในปี พ.ศ. 2522

##### Views

- บทความ
- อภิปราย
- รุ่นปัจจุบัน

##### ค้นหา

##### ภาษาอื่น

- বাংলা
- Česky
- Cymraeg
- Deutsch
- Ελληνικά
- English
- Español
- فارسی
- Français
- 한국어
- हिन्दी
- Ido
- Bahasa Indonesia
- Italiano
- עברית
- Nederlands
- 日本語
- ‪Norsk (bokmål)‬
- Occitan
- Polski
- Português
- Русский
- Suomi
- Svenska
- Türkçe
- 中文